**老夫子**（英文名：**Old Master Q**）可以指兩種作品：

第一種係王澤嘅《老夫子》（1962年出版）。佢係一套係華人地區好出名嘅漫畫。1962年王澤（原名王家禧）開始用「長子」為筆名響香港出版《老夫子》。王澤嘅老夫子漫畫裏面主角有：老夫子、大番薯、秦先生、老趙、陳小姐。王澤嘅「老夫子」同「大番薯」同朋弟嘅好相似，但係，王澤畫嘅老夫子亦加入咗唔少佢嘅個人風格同創意。

第二種指朋弟（原名馮棣）嘅《老夫子》（1930年代出版）。係一套內地三十年代嘅著名漫畫作品，當時渠喺報章發表《老夫子》、《老白薯》等漫畫，其人物造型同埋性格同王澤嘅《老夫子》好似，王澤畀人話抄原著。

呢篇文章主要講王澤嘅《老夫子》。

原本嘅老夫子漫畫係喺1937年至1943年之間由朋弟原創，而且刊登喺北京、天津一帶嘅報紙上面，喺嗰啲地方好流行，亦曾經喺1940年嗰陣刊印單行本。

由1962年起，王澤開始喺香港出版《老夫子》。王澤嘅老夫子漫畫裏面有呢啲主要角色：老夫子、大番薯、秦先生、老趙、陳小姐。王澤嘅「老夫子」同朋弟嘅好相似，但係，王澤畫嘅老夫子亦加入唔少佢嘅個人風格同創意。

王澤畫嘅《老夫子》出版之後，大受歡迎，老夫子同其他啲主要角色亦成為今日華人所熟識、家傳戶曉嘅漫畫人物。

內容特色
----

王澤嘅老夫子漫畫裏面嘅角色有時會反映嗰陣時嘅社會近況，包括喺街上面嘅乞兒、政府高官到演員或者古代武士。有時情節會發生喺啲古怪嘅場景入面，好似遇到外國人、撞鬼、去到未來世界。

當老夫子漫畫為讀者帶嚟幽默嘅同時，佢反映咗當時社會環境（特別喺 1960－1980年代）嘅轉變。內容有時會帶出近期嘅社會問題，好似貧富懸殊、偷嘢、黑社會等等。佢嘅漫畫有時亦會嘲諷時裝、搖滾樂呢啲嘅藝術。（有時係漫畫入面嘅老夫子會「教訓」個啲著得「不倫不類」嘅人。）

喺一啲罕見嘅情況下，老夫子漫畫會好嚴肅咁表達對 1960 －1980年代間香港喺政治上嘅轉變同埋意見，佢亦都會批評喺思想上過度親西方嘅中國人。而喺1984年簽署嘅中英聯合聲明亦都成為其中一個主題。由80年代尾至90年代初更加有部份漫畫角色喺漫畫中表現出對九七回歸嘅恐懼。有部分結尾內容更加直接或者間接抨擊中國政府。

其他媒體中嘅老夫子
---------

### 電影

老夫子漫畫曾經拍做廣東話同國語嘅卡通電影，其中一部更加用埋電腦繪圖技術，同真實嘅演員一齊「演出」。

有好多香港出名嘅明星都有參與：

演員：雪妮、高魯泉、沈殿霞、矮冬瓜、紅薇、陳寶珠、薛家燕、西瓜刨、朱由高、羅蘭、李菁、劉陸華、芬妮、謝霆鋒、張柏芝

配音演員：曾志偉、杜汶澤、余宜發、利嘉兒、楊天經

#### 老夫子電影一覽

*（按時間排序）（注意呢個係非官方譯名）*

1. **老夫子** *黑白片*（1965年8月3號）
2. **老夫子** 同大番薯 *黑白片*（1965年5月10號）
3. **老夫子三救傻瓜明** *黑白片*（1966年7月13號）
4. **老夫子**（1975年3月8號）
5. **我係老夫子**（1976年10月2號）
6. **老夫子奇趣歷險**（1978年11月18號）
7. **七彩卡通老夫子** *卡通*（1981年7月16號）
8. **老夫子《水虎傳》** *卡通*（1982年7月10號）
9. **山T老夫子** *卡通*（1983年8月4號）
10. **老夫子2001**（2001年4月5號）
11. **老夫子：反斗偵探** *卡通*（2003年12月20號）
12. **無敵老夫子新傳：少林偵探社**（2005年）
13. **老夫子---魔界歷險記-分一至二輯（21世紀）**
14. **老夫子之小水虎傳奇**卡通**(2011年1月27日)**

王澤嘅「老夫子」抄襲爭議
------------

好早之前，早有唔少中國大陸畫家同讀者揭發《老夫子》嘅原創其實係朋弟，質疑王澤先生有剽竊之嫌，但一直都無有受到廣泛嘅關注。直至2001年，一位文化名人馮驥才先生出版咗一本名為《文化發掘老夫子出土──為朋弟抱打唔平》嘅書，指證王澤嘅《老夫子》係抄襲自內地已故漫畫家朋弟嘅《老夫子》，自呢受到社會廣泛關注。

2001年5月9號，《中華讀書報》發表謝其章嘅文章《警惕漫壇扒手》，指王澤「老夫子」系列漫畫抄自朋弟作品。呢前，姜德明、馮驥才等已在媒體上公開呢事，重為朋弟抱打唔平。

馮驥才先生所指嘅朋弟（1907年-1983年），原名為馮棣。朋弟所創漫畫在1930年代在北京、天津開始出版，裏面嘅角色跟王澤老夫子嘅外形，性格相同。天津作家馮驥才在2001年出版咗一本包含朋弟作品嘅書，呢書有好多朋弟同王澤作品嘅相似之處。

馮驥才為咗證明王澤嘅《老夫子》係抄襲嘅，佢在各地進行大量嘅搜尋，目嘅係要找回朋弟所有嘅原版原作，讓讀者印證呢事。唔過，呢個搜尋過程非常艱苦，好多朋弟嘅原版原作都好難找到，直到今年春天，馮驥才在自己嘅畫展上為觀眾同讀者簽名時，忽然有一藏書家送給佢一個紙包內裏就係藏咗三本朋弟原版原作，其中兩本正係第一集同第二集嘅《老夫子》。其後呢位藏書家再送給佢一本《老白薯》，說呢本係呢位藏書家
在逛書攤時偶然遇到嘅。

西苑出版社都特地為朋弟嘅原著作品重新出版，使朋弟先生平生所創造嘅三個漫畫人物——老夫子、老白薯、阿摩林——再現人間。原書《老夫子》為32開本白報紙本，文字豎排，黑色單版，彩色封面，係中國最早嘅大眾漫畫書嘅形態。而呢次西苑出版社為咗保持原書嘅歷史真實，新版朋弟漫畫叢書5種8冊，一律按照原版嘅版式，封面嘅顏色都保持呢種褪色嘅感覺。內容唔刪唔減，跟足歷史。

### 爭論內文

朋弟生於1907年四川，王澤生於1924年嘅天津。
朋弟後來到天津工作，重發表《老夫子》、《老白薯》等漫畫。直到50年代，在中國大陸嘅京津一帶，仍然可以找到《老夫子》等漫畫。可見其作品流傳甚廣。
發表《老夫子》時，朋弟同王澤在同一個城市生活。當時王澤正值十多歲嘅小伙子，愛好繪畫。後來王澤於60年代到香港發表同名漫畫《老夫子》，重稱老夫子呢個漫畫人物係佢創造出來。曾經有人問王澤：「認唔認識朋弟？」王澤說：「認識認識，好熟。」朋弟係一個畫家。最出名嘅作品正係《老夫子》。王澤唔只認識朋弟，還同朋弟好熟。換言之，王澤係知道漫畫《老夫子》中嘅老夫子係由朋弟所原創。但王澤發行於香港嘅《老夫子》，從來隻字未提到朋弟及其所畫嘅《老夫子》。但兩本漫畫中嘅老夫子性格及形象極似，有抄襲之嫌。

馮驥才斷言王澤確實抄襲咗朋弟嘅《老夫子》，因為唔論係人物造型或性格設計，王澤嘅「老夫子」同「大番薯」同朋弟「老夫子」同「老白薯」等所獨創嘅漫畫人物幾乎一模一樣，連名字「老夫子」都係人家朋弟先用嘅，呢未免過於巧合。

王澤嘅「老夫子」唔單只個名同朋弟嘅相似，兩個老夫子嘅外形、性格亦都幾乎一樣，兩者都係著住一模一樣嘅長衫馬掛，而「大番薯」又同「老白薯」好似。作家馮驥才指王澤四十年嚟唔單只一直都侵犯版權，仲利用埋內地同香港嘅通訊唔方便，將朋弟嘅創作據為己有。

在《文化發掘老夫子出土──為朋弟抱打唔平》呢本書嘅出版後，王澤對呢事嘅反應顯得十分低調，只係通過其兒子轉話說佢否認咗抄襲一事，重稱呢係有人故意抹黑嘅，而擁有《老夫子》版權嘅王家禧長子王澤所創立嘅哈媒體股份有限公司「**WangZ Inc**」一直矢口否認所有剽竊作為。

### 國內最大嘅文壇抄襲案

現時呢宗抄襲案可算係當前國內文壇最大嘅一樁抄襲案：  

第一，侵權數量國內最大，據香港一家漫畫雜誌統計，王澤嘅《老夫子》發行量已達1.8億冊；  

第二，侵權作品流傳最廣，王澤嘅《老夫子》紅遍四海，佢嘅《老夫子》漫畫更被改編成多部卡通片同被多個導演拍成電影，又成立咗老夫子俱樂部，《老夫子》家傳戶曉，有華人嘅地方就有老夫子漫畫。  

第三，侵權時間歷來最長，王澤從1962年發表《老夫子》至今已超過40年。  

第四，侵權作品聲名更大，王澤嘅《老夫子》還比朋弟嘅更出名，王澤嘅《老夫子》有「漫畫大師」之稱，在《中國漫畫史》都留有佢嘅名字；反觀朋弟一生畫咗嘅1200幅漫畫，佢嘅作品諷刺時弊，當時都十分出名，但後來因「革命」因素而慢慢被人遺忘，《中國漫畫史》內重無有提及呢位漫畫家。  

事隔40多年，先至畀社會普遍知道呢宗抄襲案。原因係當時香港同大陸隔絕，信息唔通，畀王澤有機可乘，王澤嘅《老夫子》在1960年代面世，事隔約 20 年，到1980年先至畀原作者發現，而作者過咗3年便死咗；另一方面當時大陸無版權意識，就算知道畀人抄，都唔識保衞自己權益；重有，中國大陸版權法同執法部門重唔完整，唔可以保障到呢方面嘅權益。

出面網頁
----

* 老夫子英文官方網站
* 老夫子中文官方網站
* 老夫子 相片集
* 誰係《老夫子》嘅原創者？（爭鳴錄）
* 朋弟嘅"老夫子"同王澤嘅"老夫子"
* 圖：誰係真正嘅"老夫子"
* 剽竊《老夫子》長達四十年 馮驥才為朋弟伸冤
* "老夫子"都要上法庭 （附有圖表比較朋弟同王澤嘅老夫子）
* 馮驥才寫書為朋弟說話　王澤反應低調


維基同享有多媒體嘅嘢：  
**Old Master Q**

註
-

1. ↑  原名王家禧，王澤其實係王家禧大仔個名，但係王家禧又將呢個名改做自己嘅筆名